# Askebladet Løn

### Fra Wikipedia, den frie encyklopædi

| Hjertebladet Aster | ?

Askebladet Løn på Holme Kirkegård, Århus.
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Sapindales (Sæbetræ-ordenen)
Familie: | Sapindaceae (Sæbetræ-familien)
Slægt: | Acer (Løn-slægten)
Art: | Acer negundo

Askebladet Løn (Acer negundo) er et lille, løvfældende træ med en uregelmæssigt kuplet krone. Grenbygningen er tæt med mange vanris. Barken er først olivengrøn og glat med blå dug. Så bliver den svagt stribet i grønt/beige, og til sidst er den mørkegrå og opsprækkende. Knopperne er modsatte, små, fladtrykte med lang spids og gråfiltede af silkehår. Bladene er uligefinnede med ægfor-mede småblade. Randen er ujævnt tandet. Oversiden er lysegrøn og glat, mens undersiden er mere grålig. Bladstilken er gul til lyserød. Høstfarven er gul. Han- og hunblomster findes på forskellige træer. Hanblomsterne sidder i hængende bundter, som ses før løvspring. Hunblomsterne findes i endnu længere bundter. Frugterne er vingede spaltefrugter med indadkrummede vinger. Spiredygtige frø ses næsten aldrig her i landet.

Ikke-synlige træk

Rodnettet består af kraftige hovedrødder, der langt ud og ned. Siderødderne er fint forgrenede. Mycorrhiza med svampe af slægten Glomus giver træet 3 x højde- og breddetilvækst, samtidig med at rødder og blade vokser 30-40 gange mere[1].

Størrelse

Højde x bredde: 15 x 6 m (35 x 20 cm/år).

Hjemsted

Askebladet Løn gror i det østlige og centrale Nordamerika i fugtige floddale. Her er den pionerplante sammen med f.eks. Amerikansk Nældetræ, Hvid-Elm, Pile-Kornel, Sump-Eg, Tupelo og Virginsk Poppel. Arten kan ses naturaliseret på "Teufelsberg" i bydelen Pankow i Berlin.

### [redigér] Kilde

- Sten Porse: Plantebeskrivelser, DCJ 2003 (CD-Rom).

## [redigér] Note

^ 1Paul P. Kormanik, Richard C. Schultz og William C. Bryan: "The Influence of Vesicular-Arbuscular Mycorrhizae on the Growth and Development of Eight Hardwood Tree Species", som stod i Forest Science, bd. 28, nr. 3, 1982, side 531-539. Artiklen findes som abstract på ingentaconnect.com.

Hentet fra "http://da.wikipedia.org../../../a/s/k/Askebladet_L%C3%B8n_ca21.html"

Kategorier: Taksonomisk beskrevet | Træer

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Esperanto
- Français
- Lietuvių
- Nederlands
- Polski
- Türkçe